This electronic edition of the Yajñnopavītopaniṣat, entered for the Gaudiya Grantha Mandira (www.granthamandira.org) by Toke Lindegaard Knudsen, is based on the following printed edition:

"Unpublished Upanishads." Edited by the pandits of the Adyar Library under the supervision of Dr. C. Kunhan Raja. Adyar Library Series vol. 14. 1933.

-----

# yajñopavītopaniṣat

yajñopavītī dhṛta-cakra-dhārī yo brahmavid brahma-vidāṁ manīṣī hiraṇyam ādāya sudarśanaṁ kṛtvā vahni-saṁyuktaṁ strī śūdro bāhubhyāṁ dhārayet | tasmād garbheṇa jāyate | brāhmaṇasya śarīraṁ jāyate | śrī-viṣṇuṁ sarveśvaraṁ bhajanti |

nāsādi-keśa-paryantam ūrdhva-puṇḍraṁ tu dhārayet |

uddhṛtāsi varāheṇa kṛṣṇena śata-bāhunā ||

bhūmir dhenur dharaṇī loka-dhāriṇī ||

mṛttike hana me pāpaṁ tvayi sarvaṁ pratiṣṭhitam ||

tasmād dvi-rekhaṁ bhavati taṁ devakī-putraṁ samāśraye | agninā vai hotrā cakraṁ pāñcajanyaṁ prataptaṁ dvayor bhujayor dhārayet | ātma-kṛtam ācaret | ācāryasya sammukhaṁ prapadyeta | tasmād vaikuṇṭhaṁ na punar āgamanaṁ sālokya-sāmīpya-sārūpya-sāyujyaṁ gacchati | ya evaṁ veda | ity upaniṣat ||

iti yajñopavītopaniṣat samāptā ||